CELEX: 32015R1102
Language: el
Date: 2015-07-08
Title: Κανονισμός (EE) 2015/1102 της Επιτροπής, της 8ης Ιουλίου 2015, για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την αφαίρεση ορισμένων αρωματικών ουσιών από τον ενωσιακό κατάλογο (Κείμενο που παρουσιάζει ενδιαφέρον για τον ΕΟΧ)

9.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 181/54
            
         ΚΑΝΟΝΙΣΜΌΣ (EE) 2015/1102 ΤΗΣ ΕΠΙΤΡΟΠΉΣ
   της 8ης Ιουλίου 2015
   για την τροποποίηση του παραρτήματος I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου όσον αφορά την αφαίρεση ορισμένων αρωματικών ουσιών από τον ενωσιακό κατάλογο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΚ) αριθ. 1601/91 του Συμβουλίου, του κανονισμού (ΕΚ) αριθ. 2232/96, του κανονισμού (ΕΚ) αριθ. 110/2008 και της οδηγίας 2000/13/ΕΚ (1), και ιδίως το άρθρο 11 παράγραφος 3 και το άρθρο 25 παράγραφος 3,
   Έχοντας υπόψη τον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2), και ιδίως το άρθρο 7 παράγραφος 4,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 1334/2008 θεσπίζει ενωσιακό κατάλογο αρωματικών και πρώτων υλών για χρήσεις εντός και επί των τροφίμων και καθορίζει τους όρους χρήσης τους.
            
         
               (2)
            
            
               Με τον εκτελεστικό κανονισμό (ΕΕ) αριθ. 872/2012 της Επιτροπής (3), εγκρίθηκε κατάλογος αρωματικών ουσιών ο οποίος εισήχθη στο μέρος Α του παραρτήματος I του κανονισμού (ΕΚ) αριθ. 1334/2008.
            
         
               (3)
            
            
               Ο κατάλογος αυτός μπορεί να ενημερώνεται σύμφωνα με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008, είτε ύστερα από πρωτοβουλία της Επιτροπής είτε ύστερα από αίτηση κράτους μέλους ή ενδιαφερόμενου μέρους.
            
         
               (4)
            
            
               Ο ενωσιακός κατάλογος αρωματικών υλών και αρχικών υλικών περιλαμβάνει μια σειρά ουσιών για τις οποίες η Ευρωπαϊκή Αρχή για την Ασφάλεια των Τροφίμων («EFSA») έχει ζητήσει να υποβληθούν συμπληρωματικά επιστημονικά στοιχεία για την ολοκλήρωση της αξιολόγησης πριν από συγκεκριμένες προθεσμίες που καθορίζονται στο μέρος Α του παραρτήματος I του κανονισμού (ΕΚ) αριθ. 1334/2008.
            
         
               (5)
            
            
               Στην περίπτωση των πέντε ακόλουθων ουσιών: 1-μεθυλοναφθαλένιο [αριθ. FL 01.014], φουρφουρυλομεθυλαιθέρας [Αριθ. FL 13.052], θειούχο difurfuryl [αριθ. FL 13.056], διφουρφουρυλαιθέρας [Αριθ. FL 13.061] και αιθυλοφουρφουρυλικός αιθέρας [Αριθ. FL 13.123], η 31η Δεκεμβρίου 2013 ορίστηκε στον κατάλογο της Ένωσης ως προθεσμία για την υποβολή των συμπληρωματικών επιστημονικών δεδομένων που ζητήθηκαν.
            
         
               (6)
            
            
               Εφόσον οι αναγκαίες πληροφορίες δεν υποβληθούν εντός της καθορισμένης προθεσμίας, η σχετική αρωματική ουσία θα αφαιρεθεί από τον ενωσιακό κατάλογο.
            
         
               (7)
            
            
               Πρόσθετα επιστημονικά στοιχεία με βάση συγκεκριμένες γνωμοδοτήσεις της EFSA (4) σχετικά με τις ουσίες αυτές δεν έχουν υποβληθεί έως τις 30 Ιουνίου 2014. Επομένως, οι εν λόγω αρωματικές ουσίες θα πρέπει να αφαιρεθούν από τον ενωσιακό κατάλογο.
            
         
               (8)
            
            
               Ο κανονισμός (ΕΚ) αριθ. 1334/2008 θα πρέπει συνεπώς να τροποποιηθεί αναλόγως.
            
         
               (9)
            
            
               Το άρθρο 1 του κανονισμού (ΕΕ) αριθ. 873/2012 της Επιτροπής (5) καθορίζει μεταβατικά μέτρα για τα τρόφιμα που περιέχουν αρωματικές ουσίες, τα οποία διατίθενται νομίμως στην αγορά ή έχουν επισημανθεί πριν από τις 22 Οκτωβρίου 2014. Τα εν λόγω μεταβατικά μέτρα ενδέχεται να μην είναι επαρκή για τα τρόφιμα που περιέχουν αρωματικές ουσίες που πρέπει να διαγραφούν από τον ενωσιακό κατάλογο μετά τις 22 Οκτωβρίου 2014. Ως εκ τούτου, θα πρέπει να προβλέπεται συμπληρωματική μεταβατική περίοδος για τα τρόφιμα που περιέχουν τις πέντε αρωματικές ουσίες, έτσι ώστε να μπορέσουν οι υπεύθυνοι των επιχειρήσεων τροφίμων να προσαρμοστούν στις απαιτήσεις που ορίζονται στον παρόντα κανονισμό.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I μέρος Α του κανονισμού (ΕΚ) αριθ. 1334/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Τρόφιμα που περιέχουν τις πέντε αρωματικές ουσίες που περιέχονται στο παράρτημα του παρόντος κανονισμού και τα οποία διατίθενται νομίμως στην αγορά ή επισημαίνονται πριν από 9 μήνες μετά την ημερομηνία έναρξης ισχύος του παρόντος κανονισμού και τα οποία δεν συμμορφώνονται με το μέρος Α του παραρτήματος I του κανονισμού αριθ. 1334/2008, μπορούν να διατίθενται στην αγορά έως την ημερομηνία ελάχιστης διατηρησιμότητας ή της ημερομηνίας λήξης τους.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 34.
   
      (2)  ΕΕ L 354 της 31.12.2008, σ. 1.
   
      (3)  Εκτελεστικός κανονισμός (ΕΕ) αριθ. 872/2012 της Επιτροπής, της 1ης Οκτωβρίου 2012, για την έγκριση του καταλόγου αρτυματικών υλών που προβλέπεται στον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, την εισαγωγή του καταλόγου αυτού στο παράρτημα Ι του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1565/2000 της Επιτροπής και της απόφασης 1999/217/ΕΚ της Επιτροπής (ΕΕ L 267 της 2.10.2012, σ. 1).
   
      (4)  Επιστημονική γνώμη σχετικά με την ομαδική αξιολόγηση αρωματικών υλών 78 (FGE.78), The EFSA Journal (2009) 931, 1-59· Επιστημονική γνώμη σχετικά με την ομαδική αξιολόγηση αρωματικών υλών 67, αναθεώρηση 1 (FGE.67Rev.1), EFSA Journal 2011· 9(10):2315· Επιστημονική γνώμη σχετικά με την ομαδική αξιολόγηση αρωματικών υλών 65 (FGE.65), EFSA Journal 2010· 8(7):1406.
   
      (5)  Κανονισμός (ΕΕ) αριθ. 873/2012 της Επιτροπής, της 1ης Οκτωβρίου 2012, για μεταβατικά μέτρα όσον αφορά τον ενωσιακό κατάλογο αρωματικών υλών και πρώτων υλών που καθορίζονται στο παράρτημα I του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου (ΕΕ L 267 της 2.10.2012, σ. 162).
   
      ΠΑΡΑΡΤΗΜΑ
      Στο μέρος Α του παραρτήματος I του κανονισμού (ΕΚ) αριθ. 1334/2008 διαγράφονται οι ακόλουθες καταχωρίσεις:
      
         
                     «01.014
                  
                  
                     1-μεθυλοναφθαλίνιο
                  
                  
                     90-12-0
                  
                  
                     1335
                  
                  
                     11009
                  
                  
                      
                  
                  
                      
                  
                  
                     4
                  
                  
                     JECFA/EFSA
                  
               
                     13.052
                  
                  
                     φουρφουρυλομεθυλαιθέρας
                  
                  
                     13679-46-4
                  
                  
                     1520
                  
                  
                     10944
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.056
                  
                  
                     διφουρφουρυλοσουλφίδιο
                  
                  
                     13678-67-6
                  
                  
                     1080
                  
                  
                     11438
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.061
                  
                  
                     διφουρφουρυλαιθέρας
                  
                  
                     4437-22-3
                  
                  
                     1522
                  
                  
                     10930
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.123
                  
                  
                     αιθυλοφουρφουρυλαιθέρας
                  
                  
                     6270-56-0
                  
                  
                     1521
                  
                  
                     10940
                  
                  
                      
                  
                  
                      
                  
                  
                     4
                  
                  
                     EFSA»